అన్నీ అసత్య ఆరోపణలే.. - Namasthe Telangana
Home స్పోర్ట్స్ అన్నీ అసత్య ఆరోపణలే..
అపెక్స్‌ కౌన్సిల్‌ సభ్యులపై అజర్‌ తీవ్ర ఆగ్రహం
హైదరాబాద్‌, ఆట ప్రతినిధి: హైదరాబాద్‌ క్రికెట్‌ అసోసియేషన్‌(హెచ్‌సీఏ)లో ఆధిపత్య పోరు రోజుకో మలుపు తిరుగుతున్నది. హెచ్‌సీఏ నిబంధనలకు విరుద్ధంగా వ్యవహరించాడన్న కారణంతో అధ్యక్షుడు మహమ్మద్‌ అజారుద్దీన్‌కు అపెక్స్‌ కౌన్సిల్‌ సభ్యులు షోకాజ్‌ నోటీసులు ఇచ్చి సభ్యత్వాన్ని రద్దు చేస్తున్నట్లు ప్రకటించిన సంగతి తెలిసిందే. ఈ నేపథ్యంలో జింఖానాలో గురువారం అజర్‌ మీడియా సమావేశాన్ని ఏర్పాటు చేశాడు. ముఖ్యంగా అపెక్స్‌ కౌన్సిల్‌లోని ఐదుగురు సభ్యులు కార్యదర్శి విజయానంద్‌, ఉపాధ్యక్షుడు జాన్‌ మనోజ్‌, సంయుక్త కార్యదర్శి నరేశ్‌ శర్మ, కోశాధికారి సురేందర్‌ అగర్వాల్‌, కౌన్సిలర్‌ అనురాధను లక్ష్యంగా చేసుకుంటూ అజర్‌ తీవ్ర ఆగ్రహం వ్యక్తం చేశాడు. 'అపెక్స్‌ కౌన్సిల్‌ సభ్యులు హెచ్‌సీఏ రాజ్యాంగాన్ని ఉల్లంఘిస్తున్నారు. నిబంధనలకు విరుద్ధంగా లెక్కకు మిక్కిలి క్లబ్‌లు కల్గి ఉన్న వీళ్ల బాగోతాలు ఎక్కడ బయటకు వస్తాయన్న కారణంతో నాపై బురద జల్లే ప్రయత్నం చేస్తున్నారు.
హైదరాబాద్‌ క్రికెట్‌ అభివృద్ధి కోసం కట్టుబడి ఉన్న నేను.. ఎలాంటి బెదిరింపులకు, బ్లాక్‌ మెయిలింగ్‌కు భయపడను. అపెక్స్‌ కౌన్సిల్‌లో తొమ్మిది మంది సభ్యులుంటే..ఐదుగురు ఒక వర్గంగా ఏర్పడి నాపై ఆరోపణలు గుప్పిస్తున్నారు. వారు చేస్తున్నవన్ని అసత్యాలే. బీసీసీఐ నుంచి వస్తున్న నిధులను దుర్వినియోగం చేస్తూ పబ్బం గడుపుతున్నారు. ఉప్పల్‌, జింఖానా మైదానాలు మినహా తెలంగాణలో ఎక్కడా స్టేడియాలు అభివృద్ధి చేసిన పరిస్థితి లేదు. ఎన్నికలు జరిగితే ఎదుర్కొవడానికి నేను సిద్ధంగా ఉన్నాను' అని అన్నాడు. మరోవైపు తమను ఒక వర్గంగా చిత్రీకరించడాన్ని అపెక్స్‌ కౌన్సిల్‌ సభ్యులు తప్పుబట్టారు. జస్టిస్‌ లోధా సిఫారసుల మేరకే అజర్‌కు నోటీసులు ఇచ్చామని పేర్కొన్నారు.
annee asatya aaropanale.. - Namasthe Telangana
Home sports annee asatya aaropanale..
appexe councille sabhyulapai ajar teevra aagraham
hyderabade, aata pratinidhi: hyderabade cricket asosiation(heshse)loo aadhipatya poru rojuko malupu tirugutunnadi. heshse nibandhanalaku viruddhamgaa vyavaharinchaadanna kaaranamtho adhyakshudu mahammadki ajaaruddeenni appexe councille sabhyulu shokaje notisulu ichi sabhyatvaanni raddu chestunnatlu prakatinchina sangati telisinde. ee nepathyamlo jinkhaanaalo guruvaram ajar media samavesanni erpaatu cheshaadu. mukhyamgaa appexe kounsilleni aiduguru sabhyulu kaaryadarsi vijayanandi, upaadhyakshudu jaan manoze, samyukta kaaryadarsi naresha sharma, koshadhikari surendare agarwalle, councillersh anuraadhanu lakshyamgaa chesukuntu ajar teevra aagraham vyaktam cheshaadu. 'appexe councille sabhyulu heshse raajyaamgaanni ullanghistunnaru. nibandhanalaku viruddhamgaa lekkaku mikkili cluble kalgi unna veella bagotalu ekkada bayataku vastaayanna kaaranamtho naapai burada jalle prayatnam chestunnaru.
hyderabade cricket abhivruddhi kosam kattubadi unna nenu.. elanti bedirimpulaku, blacke mailingeaku bhayapadanu. appexe councille tommidi mandi sabhyulunte..aiduguru oka vargamgaa erpadi naapai aaropanalu guppistunnaru. vaaru chestunnavanni asatyale. bcci nunchi vastunna nidhulanu durviniyogam chestu pabbam gaduputunnaru. uppalke, jinkhana maidaanaalu minaha telamgaanalo ekkada stadialu abhivruddhi chesina paristhiti ledu. ennikalu jarigithe edurkovadaaniki nenu siddamgaa unnaanu' ani annadu. marovaipu tamanu oka vargamgaa chitreekarinchadaanni appexe councille sabhyulu tappubattaaru. justisse lodha sifaarasula merake ajareku notisulu ichamani perkonnaru.